L'Alcaldessa d'Alaquàs anuncia la configuració del nou Govern Municipal per a la legislatura 2011-2015
22/06/2011

# L'Alcaldessa d'Alaquàs anuncia la configuració del nou Govern Municipal per a la legislatura 2011-2015

*   22/06/2011
*   [Imprimir](#)
*   Compartir
*    https://www.alaquas.org/documento.asp?id\_do=12776

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12776%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20anuncia%20la%20configuraci%C3%B3%20del%20nou%20Govern%20Municipal%20per%20a%20la%20legislatura%202011-2015)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12776/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12776/22062011img_3039_2_Form_4.jpg)](https://www.alaquas.org/ficheros/documentos/2011/2/12776/22062011img_3039_2_Form_10.jpg "<a href='https://www.alaquas.org/ficheros/documentos/2011/2/12776/22062011img_3039_2_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs anuncia la configuració del nou Govern Municipal per a la legislatura 2011-2015</a>")

Es creen dos noves àrees de Desenvolupament i Treball i Polítiques d'Igualtat i es dona un nou impuls a la participació ciutadana i la implicació dels joves. Elvira García Campos assumirà la nova àrea de Polítiques d'Igualtat a més de Seguretat Ciutadana i Política Lingüística

Després de la seua investidura com alcaldessa d'Alaquàs, Elvira García Campos ha donat a conèixer la configuració del nou govern municipal i la designació de les regidories.

El nou organigrama presenta diverses novetats que incorporen noves competències al govern municipal i defineixen alguns dels eixos fonamentals de la nova legislatura. D'una banda, es crea una nova Àrea de Desenvolupament i Treball per tal de reforçar les iniciatives municipals en la promoció de l'ocupació. L'Ajuntament d'Alaquàs tindrà també en aquesta legislatura una nova Àrea de Polítiques d'Igualtat per potenciar el treball en igualtat de gènere i oportunitats i es reforçarà l'àrea de la Participació Ciutadana.

Pel que fa a la distribució de les àrees i regidories, l'alcaldessa assumirà la nova àrea de Polítiques d'Igualtat, que donarà un nou impuls a l'equitat d'oportunitats entre els gèneres. A més, la primera edil continuarà tenint al seu càrrec Seguretat Ciutadana i la Jefatura de la Policia Local i estrenarà la nova regidoria de Política Lingüística. Els regidors Juan Antonio Oñate Arcos i Isabel Mondéjar Villarejo assumiran la primera i segona tenència d'Alcaldia respectivament.

El numero 2 del govern municipal, Juan Antonio Oñate Arcos, es farà càrrec de la regidoria d'Urbanisme, Medi Ambient, Contractació, Serveis Urbans. La seua acreditada experiència en el sector de l'arquitectura serà clau per dur al capdavant aquesta àrea. El regidor assumirà també la delegació de la Policia Local. L'edil Isabel Mondéjar Villarejo, número 3 de la llista, ostentarà la nova regidoria d'Agenda Política i Relacions Institucionals i serà també la responsable de les polítiques de Consum i Salut Pública.

La nova àrea de desenvolupament industrial i promoció de treball l'assumiran l'empresari Juan José Alós Roig i l'economista Just Besó Andrés. Aquesta serà l'àrea amb més envergadura perquè marcarà una de les gran línies polítiques d'aquesta legislatura encaminada a la promoció de l'ocupació i la formació en col·laboració amb els motors econòmics de la ciutat, l'Agrupació Comarcal Empresaris ACE i l'Associació de Comerciants d'Alaquàs, CAdA.

Dins d'aquesta àrea econòmica, Juan José Alós continuarà al cap de la Regidoria de Desenvolupament Industrial i Foment del Treball, sent aquesta la seua segona legislatura a l'Ajuntament d'Alaquàs. Empresari d'Alaquàs i membre de l'Agrupació Comarcal d'Empresaris ACE, el seu paper és clau en aquesta nova etapa donada la seua experiència en el sector de l'empresa i la promoció econòmica. L'atleta Alós assumeix també en aquesta legislatura la Regidoria d'Esports donat el seu coneixement del món esportiu de la ciutat.

Just Besó Andrés, la nova incorporació del govern municipal, es farà càrrec de la Regidoria d'Economia, Hisenda i Personal. Llicenciat en Economia, té una ampla experiència en el sector i s'encarregarà també de coordinar totes les polítiques de comerç i formació per al treball que pose en marxa l'Ajuntament d'Alaquàs.

Les competències en serveis socials continuarà mantenint-les la regidora Cristina Blasco García, responsable de la Regidoria de Benestar Social des de fa 8 anys i coordinadora de tots els programes socials promoguts des de l'Ajuntament. Assumirà de nou aquest càrrec pel seu ampli coneixement de la realitat social d'Alaquàs, fent dels serveis socials una de les prioritats polítiques del nou equip de govern.

Antonio Saura Martín es farà càrrec en aquesta nova legislatura de la Regidoria d'Educació i Cultura a més d'assumir la Regidoria de Societat de la Informació i Modernització de l'Administració. Enginyer en telecomunicacions i mestre de professió, continuarà treballant al capdavant de la Regidoria d'Inserció i Accessibilitat per les polítiques encaminades a la millora de la qualitat de vida de les persones amb discapacitat i menys recursos donada la seua vocació de servei públic.

Diana Muñoz Fernández continuarà liderant la Regidoria de Joventut i assumirà també Sanitat des de la qualitat del servei per donar un impuls al treball realitzat junt amb la Plataforma de la Sanitat Pública d'Alaquàs per la construcció del nou Centre de Salut. Treballadora del departament administratiu de la Universitat la Florida i coneguda en diferents àmbits de la vida social del poble, especialment en l'àmbit associatiu i juvenil, des que va entrar a formar part de l'equip de govern a l'any 1999, la regidora ha ocupat càrrecs relacionats amb la cooperació internacional i la joventut.

Les noves incorporacions Óscar García Merenciano i Marta Casas, ocuparan les Regidores de Festes i Participació Ciutadana respectivament. L'alcaldessa d'Alaquàs ha decidit que el primer siga el responsable de Festes i Falles donada la seua trajectòria en el món associatiu i festiu d'Alaquàs. Vicepresident de la Junta Local Fallera d'Alaquàs, faller des què va nàixer, Clavari del Crist 2012 i ampli coneixedor de la vida festiva del poble, ha estat elegit per la seua implicació i bon treball amb els col·lectius festers.

Marta Casas Sánchez, la regidora més jove de la Corporació, assumeix una de les Regidories amb més projecció de la legislatura, la de Participació Ciutadana. Estudiant de Dret, fallera de la comissió Bonavista, la nova regidora serà la responsable de les noves iniciatives que l'Ajuntament d'Alaquàs pose en marxa en matèria de participació i implicació dels joves. Serà l'encarregada també de la Regidoria de Cooperació Internacional i assumirà també Transport.